ວັນທີ 19 ມີນານີ້, ກຳປູເຈຍໄດ້ຈັດພິທີທີ່ໃຫຍ່ໂຕມະໂຫລານ ເພື່ອອັນເຊີນພະສາລີລິກະທາດຂອງພະອາຈານເປີ໋ນຮ້ວນ, ເສົາເອກໃນວົງການສາສະໜາພຸດຂອງຈີນໄປສະຖິດໄວ້ຢູ່ກຳປູເຈຍຢ່າງຖາວອນ, ພ້ອມທັງອະຖິຖານໃຫ້ສອງປະເທດຈີນແລະກຳປູເຈຍຈົ່ງມີໄມຕີຈິດມິດຕະພາບທຸກເຊັ່ນຄົນ, ປະຊາຊົນຢູ່ເຢັນເປັນສຸກ.
ຕອນເຊົ້າວັນທີ 19 ມີນານີ້, ພະອາຈານສາງຢິ້ນ, ຮອງປະທານພຸດທະສະມາຄົມຈີນ ໄດ້ນຳພາຄະນະຜູ້ແທນພຸດທະສາສະໜາຈີນເດີນທາງໄປຮອດສະໜາມບິນພະນົມເປັນນະຄອນຫຼວງກຳປູເຈຍ ເພື່ອສົ່ງພະສາລີລິກະທາດຂອງພະອາຈານເປີ໋ນຮ້ວນໄປສະຖິດໄວ້ຢູ່ກຳປູເຈຍຢ່າງຖາວອນ, ພະອາຈານດູພັງ, ພະສັງຄະລາດຮຸ່ນທີ 4 ຂອງກຳປູເຈຍ, ເຈົ້າໜ້າທີ່ລັດຖະບານກຳປູເຈຍ ແລະ ເຈົ້າໜ້າທີ່ສະມາຄົມໄມຕີຈິດມິດຕະພາບກຳປູເຈຍ-ຈີນ ໄດ້ໄປຕ້ອນຮັບຢູ່ສະໜາມບິນ ເພື່ອອັນເຊີນພະສາລີລິກະທາດຂອງພະອາຈານເປີ໋ນຮ້ວນ.